pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม เป็นประธานในพิธีประกาศผลและมอบรางวัลพระราชทาน THAILAND CORPORATE EXCELLENCE AWARDS 2016
วันศุกร์ที่ 24 กุมภาพันธ์ 2560
รัฐมนตรีว่าการกระทรวงอุตสาหกรรม เป็นประธานในพิธีประกาศผลและมอบรางวัลพระราชทาน THAILAND CORPORATE EXCELLENCE AWARDS 2016
23 กพ 60 รัฐมนตรีว่าการกระทรวงอุตสาหกรรม เป็นประธานในพิธีประกาศผลและมอบรางวัลพระราชทาน THAILAND CORPORATE EXCELLENCE AWARDS 2016
เมื่อวันที่ 23 กุมภาพันธ์ 2560 นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีประกาศผลและมอบรางวัลพระราชทาน THAILAND CORPORATE EXCELLENCE AWARDS 2016 และรางวัล SMEs EXCELLENCE AWARDS 2016 เพื่อเชิดชูองค์กรที่มีความเป็นเลิศด้านการบริหารจัดการและมีความเหมาะสมเป็นองค์กรต้นแบบในการพัฒนาแนวทางการบริหารจัดการ โดยปีนี้มีองค์กรจากหลากหลายอุตสาหกรรมที่ได้รับการยอมรับจากผู้บริหารระดับสูงโหวตให้เข้ารับรางวัลพระราชทาน รวมทั้งสิ้น 9 สาขา ได้แก่ ความเป็นเลิศด้านการพัฒนาการบริหารจัดการขององค์กร ด้านการบริหารทางการเงิน ด้านการจัดการทรัพยากรบุคคล ด้านนวัตกรรมและการสร้างสรรค์สิ่งใหม่ๆ ด้านผู้นํา ด้านการตลาด ด้านสินค้า/บริการ ด้านการพัฒนาที่ยั่งยืน/ความรับผิดชอบต่อสังคม และด้านการบริหารจัดการโดยรวม โดยมีนายวิสิฐ ตันติสุนทร ประธาน THAILAND CORPORATE EXCELLENCE AWARDS และศาสตรจารย์ ดร. เกื้อ วงศ์บุญสิน รองผู้อํานวยการฝ่ายบริหาร สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย ร่วมเปิดงาน ณ ห้องฉัตรา บอลรูม โรงแรมสยามเคมปินสกี้ กรุงเทพฯ
รัฐบาลไทย-ข่าวทำเนียบรัฐบาล-เกษตรฯ เดินหน้าขับเคลื่อนนโยบายปี 61 มุ่งสู่เกษตร 4.0 มอบหมายกรมวิชาการเกษตร เร่งขับเคลื่อนงานวิจัยพัฒนาพืช และเทคโนโลยีแบบครบวงจร
วันศุกร์ที่ 29 กันยายน 2560
เกษตรฯ เดินหน้าขับเคลื่อนนโยบายปี 61 มุ่งสู่เกษตร 4.0 มอบหมายกรมวิชาการเกษตร เร่งขับเคลื่อนงานวิจัยพัฒนาพืช และเทคโนโลยีแบบครบวงจร
เกษตรฯ เดินหน้าขับเคลื่อนนโยบายปี 61 มุ่งสู่เกษตร 4.0 มอบหมายกรมวิชาการเกษตร เร่งขับเคลื่อนงานวิจัยพัฒนาพืช และเทคโนโลยีแบบครบวงจร
พลเอก ประสาท สุขเกษตร เลขานุการรัฐมนตรีว่าการกระทรวงเกษตรและสหกรณ์ เปิดเผยภายหลังเปิดการประชุมสัมมนา Year End Conference กรมวิชาการเกษตร ประจําปี 2560 ภายได้แนวคิด สืบสานศาสตร์พระราชา พัฒนาเกษตรไทยยั่งยืน ที่จัดขึ้นระหว่างวันที่ 29 - 30 กันยายน 2560 ณ โรงแรมมิราเคิล แกรนด์ คอนเวนชั่น ว่า ตามที่กระทรวงเกษตรและสหกรณ์ ได้กําหนดให้ปี 2561 เป็นปีแห่งการยกระดับคนและการบริหารจัดการมาตรฐานสินค้าเกษตรสู่เกษตร 4.0 มีเป้าหมายบริหารจัดการนวัตกรรมและเทคโนโลยี Demand และ Supply สมดุล มูลค่าสินค้าเกษตรเพิ่มขึ้นทั้งด้านคุณภาพ ราคา และจํานวนผลิตภัณฑ์เกษตรแปรรูป ดังนั้น ในฐานะที่กรมวิชาการเกษตรเป็นหน่วยงานหลักของกระทรวงเกษตรและสหกรณ์ ถ้าจะให้บรรลุเป้าหมายสู่เกษตร 4.0 ต้องทํางานวิจัยและพัฒนาด้านพืชในลักษณะกระบวนการผลิตแบบครบวงจรตลอด Supply Chain เพื่อให้ได้ผลงานวิจัยที่เพิ่มประสิทธิภาพการผลิตพืชเพื่อนําไปใช้ประโยชน์ให้ได้ผลผลิตและผลิตภัณฑ์ออกสู่ตลาด โดยเฉพาะพืชเศรษฐกิจที่สําคัญ โดยใช้เทคโนโลยีนวัตกรรม องค์ความรู้ ภายใต้ปรัชญาเศรษฐกิจพอเพียงมาบริหารจัดการ
นอกจากนี้ นักวิจัยก็มีความสําคัญที่ต้องได้รับการพัฒนา โดยต้องพัฒนาให้เป็นนักคิด นักสร้างสรรค์ ที่รอบรู้ปราดเปรื่อง โดยเฉพาะต้องเป็น Smart Researcher รวมทั้งต้องมี Marketing Mind เพื่อสร้างผลงานวิจัยและขับเคลื่อนผลงานโดยมุ่งเน้นมูลค่าสินค้าเกษตรเพิ่มขึ้น ทั้งคุณภาพ ราคา และจํานวนผลิตภัณฑ์แปรรูปโดยใช้วิทยาการการผลิตการเกษตรสมัยใหม่ ซึ่งจะนําไปสู่การสร้างรายได้เพิ่ม เป็นการกระตุ้นเศรษฐกิจและสังคมหรือชุมชนให้นําไปสู่ความมั่นคง มั่งคั่ง และยั่งยืน
ด้าน นายสุวิทย์ ชัยเกียรติยศ อธิบดีกรมวิชาการเกษตร กล่าวเพิ่มเติมว่า การจัดงานดังกล่าว มีวัตถุประสงค์เพื่อให้บุคลากรของกรมวิชาการเกษตร และหน่วยงานที่เกี่ยวข้องกับภารกิจกรมวิชาการเกษตร ได้รับทราบผลงานและทิศทางการดําเนินงานของกรมวิชาการเกษตรในปีต่อไป รวมทั้งเป็นเวทีแลกเปลี่ยนความรู้ ประสบการณ์ และข้อคิดเห็นของผู้เข้าร่วมประชุม ซึ่งสามารถนําไปประมวลเพื่อก่อให้เกิดแนวคิดในการเพิ่มประสิทธิภาพการดําเนินงานของหน่วยงานให้มีผลสัมฤทธิ์ในอนาคต อีกทั้งยังได้มีการประกาศผลและมอบรางวัลคนดีผลงานเด่น กรมวิชาการเกษตร ประจําปี 2560 ด้วย
ทั้งนี้ การขับเคลื่อนแผนปฏิบัติการในปี 2561 จะเป็นรากฐานสําคัญของการพัฒนาเกษตรเร่งเครื่องสู่เกษตร 4.0 อย่างต่อเนื่องในปี 2562 - 2564 ตามแผนพัฒนาขับเคลื่อน Smart Agricultural Curve สอดรับกับยุทธศาสตร์เกษตรและสหกรณ์ ระยะ 20 ปีต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ.แนะกลับจากท่องเที่ยวหน้าหนาวหากป่วยมีไข้สงสัยโรคจากไรอ่อนหรือยุงก้นปล่องให้รีบพบแพทย์
วันพฤหัสบดีที่ 18 มกราคม 2561
สธ.แนะกลับจากท่องเที่ยวหน้าหนาวหากป่วยมีไข้สงสัยโรคจากไรอ่อนหรือยุงก้นปล่องให้รีบพบแพทย์
โฆษกกระทรวงสาธารณสุขเตือนนักท่องเที่ยวกลับจากเที่ยวป่าหน้าหนาว หากป่วย มีไข้ ปวดศีรษะ สงสัยป่วยโรคสครับไทฟัสหรือมาลาเรีย ให้รีบพบแพทย์ และแจ้งประวัติเข้าป่าให้แพทย์ทราบ เพื่อให้รักษาได้อย่างรวดเร็ว
โฆษกกระทรวงสาธารณสุขเตือนนักท่องเที่ยวกลับจากเที่ยวป่าหน้าหนาว หากป่วย มีไข้ ปวดศีรษะ สงสัยป่วยโรคสครับไทฟัสหรือมาลาเรีย ให้รีบพบแพทย์ และแจ้งประวัติเข้าป่าให้แพทย์ทราบ เพื่อให้รักษาได้อย่างรวดเร็ว
วันนี้ (18 มกราคม 2561) นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า โรคที่อาจพบหลังจากกลับจากท่องเที่ยวป่าในช่วงหน้าหนาว คือโรคสครัปไทฟัส (Scrub typhus)หรือโรคไข้รากสาดใหญ่ที่มีตัวไรอ่อนเป็นพาหะนําโรค และโรคมาลาเรียมียุงก้นปล่องเป็นพาหะนําโรค ซึ่งทั้ง 2 โรคพบได้ตลอดปี
โดยโรคสครับไทฟัส เกิดจากตัวไรอ่อนที่มีเชื้อโรคกัด ตัวไรอ่อนมักจะเข้าไปกัดอวัยวะที่อยู่ในร่มผ้า เช่น ขาหนีบ เอว ใต้ราวนม รักแร้ หลังถูกกัดประมาณ 10-12 วัน จะมีอาการป่วยคือ มีไข้สูง หนาวสั่น ปวดศีรษะบริเวณขมับและหน้าผากอย่างรุนแรง อ่อนเพลีย ปวดเมื่อยตัว ปวดกระบอกตา ไอแห้งๆ ผู้ป่วยร้อยละ 30-40 จะพบแผลคล้ายถูกบุหรี่จี้ (eschar)ตรงบริเวณที่ถูกกัด ลักษณะสีแดงคล้ําเป็นรอยบุ๋ม ไม่คัน ซึ่งเป็นลักษณะเฉพาะของโรคนี้ ผู้ป่วยบางรายอาจมีอาการแทรกซ้อนรุนแรง เช่น ปอดอักเสบ สมองอักเสบ อาจเสียชีวิตได้ ทั้งนี้ตัวไรอ่อนจะอาศัยตามพุ่มไม้ในป่าที่มีอากาศชื้น แสงแดดส่องไม่ถึง ตั้งแต่ 1ตุลาคม 2560–12 มกราคม 2561 พบผู้ป่วยโรคนี้แล้ว 2,185 ราย เสียชีวิต 2 ราย
ส่วนโรคมาลาเรีย หรือไข้ป่า หรือไข้จับสั่น เกิดจากยุงก้นปล่องที่มีเชื้อโรคที่อาศัยอยู่ในป่ากัด หลังถูกยุงกัดประมาณ 14 วัน จะมีอาการไข้สูง ปวดศีรษะ บางรายมีอาการหนาวสั่น หากรักษาไม่ทันท่วงทีอาจเกิด ภาวะแทรกซ้อน เชื้อขึ้นสมอง หมดสติ เม็ดเลือดแดงแตก ไตวาย เสียชีวิตได้ ตั้งแต่ 1ตุลาคม 2560–12 มกราคม 2561 พบผู้ป่วย 500 ราย
นายแพทย์โอภาส กล่าวในตอนท้ายว่า ทั้งนี้หลังจากออกจากป่าให้อาบน้ําทําความสะอาดร่างกาย และซักเสื้อผ้าที่สวมใส่ให้สะอาดป้องกันตัวไรอ่อนที่ติดมากับเสื้อผ้ากัด และภายใน 15 วัน หากมีอาการป่วย คือไข้สูง ปวดศีรษะ ขอให้พบแพทย์และแจ้งประวัติการเข้าป่าให้แพทย์ทราบด้วย เพื่อสามารถให้การรักษาอย่างถูกต้อง ป้องกันการเสียชีวิตได้
******************* 18 มกราคม 2561
รัฐบาลไทย-ข่าวทำเนียบรัฐบาล-อสม. เปิดยุทธการเว้นระยะห่างทางสังคมในครัวเรือน [กระทรวงสาธารณสุข]
วันพฤหัสบดีที่ 9 เมษายน 2563
อสม. เปิดยุทธการเว้นระยะห่างทางสังคมในครัวเรือน [กระทรวงสาธารณสุข]
กรมสนับสนุนบริการสุขภาพ เผยอสม.เคาะประตูให้ความรู้การป้องกันโรคโควิด-19 แล้วกว่า 9 ล้านครัวเรือน เร่งให้ความรู้ทุกครัวเรือน เว้นระยะห่างทางสังคม ลดสัมผัสในครัวเรือน ไม่ใกล้ชิดผู้สูงอายุ ตั้งเป้าคนไทยร่วมมือกันเว้นระยะห่างทางสังคมให้ได้ร้อยละ 80
บ่ายวันนี้ (9 เมษายน 2563) นายแพทย์ภานุวัฒน์ ปานเกตุ รองอธิบดีกรมสนับสนุนบริการสุขภาพ (สบส.) กล่าวว่า กรมสนับสนุนบริการสุขภาพ ได้ให้อาสาสมัครสาธารณสุขประจําหมู่บ้าน หรือ อสม. บุกเคาะประตูบ้านทุกครัวเรือน เน้นย้ําความสําคัญมาตรการการเว้นระยะห่างทางสังคม หรือ Social Distancing ซึ่งต้องเริ่มจากในบ้าน เว้นระยะห่างระหว่างบุคคลให้ได้ 1-2 เมตร โดยเฉพาะผู้สูงอายุซึ่งเป็นกลุ่มเสี่ยงต่อการติดเชื้อจากวัยทํางานที่ยังต้องเดินทางไปทํางานหรือไปในชุมชน และในกลุ่มผู้ถูกกักกันเฝ้าระวังติดตามอาการที่บ้าน โดยผลการสํารวจของกระทรวงสาธารณสุขและสํานักงานสถิติแห่งชาติ กระทรวงดิจิทัลเพื่อเศรษฐกิจและสังคม เมื่อวันที่ 2 เมษายนที่ผ่านมา พบว่า ประชาชนร้อยละ 62.2 ให้ความร่วมมือเว้นระยะห่างทางสังคมแล้ว แต่เป้าหมายของเราต้องการให้ประชาชนมีส่วนร่วมในมาตรการเว้นระยะห่างทางสังคมให้ได้ถึงร้อยละ 80 เพื่อลดอัตราการพบผู้ป่วยใหม่ให้ได้รวดเร็วตามเป้าหมายที่ต้องการ
นายแพทย์ภานุวัฒน์กล่าวต่อว่า ขณะนี้ อสม.เคาะประตูบ้านให้ความรู้แล้วกว่า 9 ล้านครัวเรือน และให้ อสม. เป็นต้นแบบการเว้นระยะห่างทางสังคม สวมหน้ากากผ้า และจะเข้มข้นให้เร่งรณรงค์ให้เกิดการมีส่วนร่วมในทุกครัวเรือน ร่วมกับองค์กรปกครองส่วนท้องถิ่นสร้างมาตรการเว้นระยะห่างทางสังคมในชุมชน อาทิ จัดระเบียบในตลาดสด ตลาดนัด ให้เว้นระยะห่างในการยืนซื้อของ รถเร่ขายอาหาร ร้านค้า ร้านขายอาหารในชุมชน และงานศพ ให้เสิร์ฟอาหารจานเดียว เว้นระยะห่างที่นั่ง และร่วมทีมตั้งด่านชุมชน ให้ความรู้และคัดกรองตามมาตรการสังคม โดยใช้สื่อชุมชนให้ความรู้ อาทิ หอกระจายข่าว เสียงตามสาย รถประชาสัมพันธ์เคลื่อนที่ เช่น รถสามล้อ รถซาเล้ง รถแห่เคลื่อนที่ รถแห่เครื่องเสียง รถจักรยานยนต์ประชาสัมพันธ์ฯลฯ เวทีประชุมในชุมชน สื่อโซเชียลต่าง ๆ
“มั่นใจว่าหากประชาชนทุกครัวเรือนร่วมมือร่วมใจกันปฏิบัติตามมาตรการการเว้นระยะห่างทางสังคมได้ตามเป้าหมายร้อยละ 80 เราจะลดจํานวนผู้ป่วยรายใหม่ได้อย่างแน่นอน โดยมีเครือข่าย อสม. ที่เข้มแข็งกว่า 1,040,000 คน เข้าถึงทุกครัวเรือน เห็นได้จากความสําเร็จที่ผ่านมาของ อสม. ในการเคาะประตูบ้านสํารวจประชาชนที่เดินทางกลับมาจากกรุงเทพฯ สู่ภูมิลําเนา และผู้ที่เดินทางกลับจากต่างประเทศ เพื่อให้ร่วมมือในการกักตัว หยุดเชื้อ เพื่อชาติมาแล้ว” นายแพทย์ภานุวัฒน์กล่าว
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย กล่าวปาฐกถาพิเศษ เรื่อง “มาตรฐานยกระดับ SMEs พัฒนาศักยภาพสู่ Thailand 4.0” ในการสัมมนา “สมอ.สัญจร ครั้งที่ 1 “ และร่วมประชุมภาครัฐและเอกชนในพื้นที่ภาคเหนือ
วันพฤหัสบดีที่ 24 มกราคม 2562
รัฐมนตรีช่วยฯ สมชาย กล่าวปาฐกถาพิเศษ เรื่อง “มาตรฐานยกระดับ SMEs พัฒนาศักยภาพสู่ Thailand 4.0” ในการสัมมนา “สมอ.สัญจร ครั้งที่ 1 “ และร่วมประชุมภาครัฐและเอกชนในพื้นที่ภาคเหนือ
รัฐมนตรีช่วยฯ สมชาย กล่าวปาฐกถาพิเศษ เรื่อง “มาตรฐานยกระดับ SMEs พัฒนาศักยภาพสู่ Thailand 4.0” ในการสัมมนา “สมอ.สัญจร ครั้งที่ 1 “ และร่วมประชุมภาครัฐและเอกชนในพื้นที่ภาคเหนือ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 3 มิถุนายน 2563
วันพุธที่ 3 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 มิถุนายน 2563
วันนี้ (3 มิถุนายน 2563) ที่ ศูนย์บริหารสถานการณ์โควิด19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ว่า มีผู้ป่วยกลั
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่3 มิถุนายน 2563
วันนี้ (3 มิถุนายน 2563) ที่ ศูนย์บริหารสถานการณ์โควิด19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ว่า มีผู้ป่วยกลับบ้านได้ 2 ราย ทําให้ยอดผู้ป่วยกลับบ้านสะสม 2,968 ราย หรือคิดเป็นร้อยละ 96.24 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาลเพียง 58 ราย หรือร้อยละ 1.88 ของผู้ป่วยทั้งหมด มีผู้ติดเชื้อรายใหม่เพิ่ม 1 ราย เป็นคนไทยที่เดินทางกลับจากประเทศซาอุดิอาระเบีย และได้เข้ารับการเฝ้าระวังในสถานที่รัฐจัดให้ ไม่มีผู้เสียชีวิตเพิ่ม รวมผู้เสียชีวิตสะสม 58 รายมีผู้ป่วยสะสมทั้งสิ้น 3,084 ราย
หลังจากรัฐบาลมีมาตรการผ่อนคลายในระยะที่ 3 (1 มิถุนายน 2563) ทําให้ประชาชนสามารถกลับมาใช้ชีวิตได้ตามปกติมากขึ้น พบว่ามีการออกเดินทางไปยังสถานที่ต่าง ๆ ในต่างจังหวัด เช่น ไปท่องเที่ยว ทําบุญ พบปะญาติ พี่ น้อง ซึ่งเป็นพบปะชุมชนเป็นกลุ่มก้อน หากมีผู้ติดเชื้อปะปนอยู่จะทําให้เพิ่มโอกาสเสี่ยงในการติดเชื้อตามมาได้ ขอย้ําเตือนประชาชนแม้ได้ผ่อนคลาย แต่ขอให้การ์ดอย่าตก ยังคงระมัดระวังตัวเองเมื่อไปในที่ชุมชน โดยเฉพาะการเว้นระยะห่าง และสวมใส่หน้ากากอนามัย/หน้ากากผ้า และการล้างมือ นอกจากจะป้องกันโรคโควิด 19 ได้แล้ว ยังสามารถป้องกันโรคไข้หวัดใหญ่และโรคระบบทางเดินหายใจอื่น ๆ ได้ ส่งผลให้สถานการณ์โรคไข้หวัดใหญ่ในปีนี้ดีขึ้น หากคนไทยร่วมมือ ก็สามารถ ป้องกันการกลับมาระบาดอีกครั้ง ซึ่งเราคงไม่ต้องการให้มีเหตุการณ์เช่นเดียวกับในหลายประเทศที่มีการระบาดของโรคโควิด 19 กลับมาหลังมีการผ่อนคลายมาตรการ
ศูนย์บริหารสถานการณ์โควิด 19 (ศบค.) ขอความร่วมมือประชาชนทุกคนปฏิบัติตามมาตรการอย่างเคร่งครัด หากเข้าใช้บริการในสถานที่ต่าง ๆ ขอให้ลงทะเบียน เข้า-ออก พร้อมประเมินการปฏิบัติตามมาตรการของสถานที่ ในแพลตฟอร์ม และแอปพลิเคชั่น “ไทยชนะ” ที่ภาครัฐจัดทําขึ้น พร้อมกับปรับตัวให้เข้ากับชีวิตวิถีใหม่ (New Normal) ซึ่งช่วงแรกอาจจะยังไม่คุ้นชิน หากทําต่อเนื่องจะกลายเป็นชีวิตวิถีใหม่ที่มีความปลอดภัย
********************************* 3 มิถุนายน 2563
รัฐบาลไทย-ข่าวทำเนียบรัฐบาล-สำนักงานสลากฯ มอบเงินสนับสนุนให้กับศิริราชมูลนิธิ เพื่อใช้ในการรักษาผู้ป่วยโรค COVID-19 [กระทรวงการคลัง]
วันศุกร์ที่ 3 เมษายน 2563
สํานักงานสลากฯ มอบเงินสนับสนุนให้กับศิริราชมูลนิธิ เพื่อใช้ในการรักษาผู้ป่วยโรค COVID-19 [กระทรวงการคลัง]
สํานักงานสลากฯ มอบเงินสนับสนุนให้กับศิริราชมูลนิธิ เพื่อใช้ในการรักษาผู้ป่วยโรค COVID-19
วันนี้ (3 เมษายน 2563) เวลา 09.00 น. นายพชร อนันตศิลป์ อธิบดีกรมสรรพสามิต ในฐานะประธานกรรมการสลากกินแบ่งรัฐบาล พร้อมด้วย พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล เดินทางไปมอบเงินสนันสนุนให้กับศิริราชมูลนิธิ จํานวนเงิน 1,000,000 บาท เพื่อใช้ในการจัดซื้อเครื่องมือแพทย์ อุปกรณ์ทางการแพทย์ และกระบวนการที่เกี่ยวข้องในการรักษาผู้ป่วยโรค COVID-19 โดยมี ศ.ดร.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล เป็นผู้รับมอบ นอกจากนี้สํานักงานฯ ยังได้สนับสนุนโรงพยาบาลและหน่วยงานที่ให้บริการรักษาผู้ป่วยโรค COVID-19 อีก 4 แห่งประกอบด้วย มูลนิธิรามาธิบดี สถาบันบําราศนราดูร โรงพยาบาลจุฬาลงกรณ์สภากาชาดไทย และมูลนิธิโรงพยาบาลราชวิถี แห่งละ 1,000,000 บาท รวมเป็นเงิน 5,000,000 บาท และในโอกาสเดียวกันนี้ กรมสรรพสามิต ได้ส่งมอบผลิตภัณฑ์ทําความสะอาดมือที่ผลิตจากแอลกอฮอล์แปลงสภาพ ตามโครงการกระทรวงการคลังร่วมใจสู้ภัย COVID-19 จํานวน 1,000 ลิตร เพื่อนําไปใช้ ในการป้องกันและแก้ไขการแพร่ระบาดเชื้อไวรัส COVID-19 ด้วย
ทั้งนี้ สํานักงานสลากกินแบ่งรัฐบาลขอขอบคุณบุคลากรทางการแพทย์ทุกท่านที่ได้เสียสละ ทําหน้าที่
อย่างสุดความสามารถในการดูแลรักษาผู้ป่วย และขอส่งกําลังใจถึงผู้ป่วยและประชาชนคนไทยทุกคน ดูแลสุขภาพ
ให้ปลอดภัย เพื่อก้าวผ่านวิกฤตครั้งนี้ไปด้วยกัน
#คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-นายกรัฐมนตรี ชิมสุดยอดพันธ์ข้าวไทยพร้อมชม “เมล็ดเล็ก หอม หุงขึ้นหม้อ” เผยทำหน้าที่เซลล์แมนขายข้าวไทยให้เอกอัครราชทูตไนจีเรีย ส่งเสริมข้าวไทยในตลาดแอฟริกา
วันอังคารที่ 21 กรกฎาคม 2563
นายกรัฐมนตรี ชิมสุดยอดพันธ์ข้าวไทยพร้อมชม “เมล็ดเล็ก หอม หุงขึ้นหม้อ” เผยทําหน้าที่เซลล์แมนขายข้าวไทยให้เอกอัครราชทูตไนจีเรีย ส่งเสริมข้าวไทยในตลาดแอฟริกา
พลเอก ประยุทธ์ จันทร์โอชา นายกรัฐมนตรี ชิมสุดยอดพันธ์ข้าวไทยพร้อมชม “เมล็ดเล็ก หอม หุงขึ้นหม้อ” เผยทําหน้าที่เซลล์แมนขายข้าวไทยให้เอกอัครราชทูตไนจีเรีย ส่งเสริมข้าวไทยในตลาดแอฟริกา
วันนี้ (21 ก.ค. 63) เวลา 08.30 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการงาน “ศิลปาชีพทอใจ วิถีใหม่ใต้ร่มพระบารมี” โดยศูนย์ส่งเสริมศิลปาชีพระหว่างประเทศ พร้อมทั้งร่วมชมและชิมสุดยอดข้าวไทย 5 สายพันธุ์จากพันธุ์ข้าวทีมชาติไทยจากกระทรวงเกษตรและสหกรณ์ โดยมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายอิทธิพล คุณปลื้ม รัฐมนตรีว่าการกระทรวงวัฒนธรรม นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ นายนิพนธ์ บุญญามณี รัฐมนตรีช่วยว่าการกระทรวงมหาดไทย คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ นายดิสทัต โหตระกิตย์ เลขาธิการนายกรัฐมนตรี ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี และนางสาวรัชดา ธนาดิเรก รองโฆษกประจําสํานักนายกรัฐมนตรี ร่วมชมนิทรรศการในครั้งนี้ด้วย
นายกรัฐมนตรีเยี่ยมชมผลิตภัณฑ์จากศูนย์ส่งเสริมศิลปาชีพระหว่างประเทศ (องค์การมหาชน) หรือ SACICT ที่นํามาจัดแสดงเพื่อประชาสัมพันธ์งาน “ศิลปาชีพทอใจ วิถีใหม่ใต้ร่มพระบารมี” เพื่อเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชนนีพันปีหลวง อาทิ ผ้าไหมแพรวา กระเป๋าจักสาน ผลงานหัตถศิลป์ หัตถกรรม เพื่อสนับสนุนเศรษฐกิจฐานราก เพิ่มรายได้แก่วิสาหกิจชุมชน ที่ได้รับผลกระทบจากการแพร่ระบาดของเชื้อไวรัสโควิด-19 กระตุ้น โอกาสนี้ นายกรัฐมนตรียังชมการแสดงโขนเด็ก เพื่อรณรงค์ดูแลสุขอนามัยแก่ประชาชน พร้อมมอบหน้ากากอนามัยผ้าทอพิมพ์มือจากศูนย์ศิลปาชีพ และย้ําให้เด็กทุกคนป้องกันตนเองจากเชื้อไวรัสโควิด-19 ด้วยการสวมใส่หน้ากากอนามัยอยู่เสมอ ทั้งนี้ งาน“ศิลปาชีพทอใจ วิถีใหม่ใต้ร่มพระบารมี” จะจัดขึ้นระหว่างวันที่ 1 – 5 ส.ค. 63 ณ อิมแพค เมืองทองธานี
จากนั้น รัฐมนตรีช่วยว่าการกระทรวงเกษตรและสหกรณ์ ได้นําชมตัวอย่างพันธุ์ข้าวที่ผ่านการคัดเลือกและจะนําไปประกวดข้าวเพื่อรองรับและส่งเสริมการส่งออกของตลาดข้าวโลก ประจําปี 2563 ทั้ง 5 ประเภท ประกอบไปด้วย ข้าวหอมมะลิไทย ข้าวหอมไทย ข้าวขาวพื้นนุ่ม ข้าวขาวพื้นแข็ง และข้าวเหนียว เพื่อส่งเสริมการพัฒนาข้าวไทยส่งออกสู่ตลาดข้าวโลก ยกระดับเทคโนโลยีในการผลิตข้าว โดยนายกรัฐมนตรียังชิมตัวอย่างข้าวไทย พร้อมชมว่าข้าวไทยมีความหอม นุ่ม รสชาติโดดเด่น เมล็ดเล็กแต่หุงแล้วขึ้นหม้อ สามารถสู้กับข้าวต่างประเทศได้ ซึ่งวานนี้ ยังได้เสนอขายข้าวไทยแก่ไนจีเรีย ในโอกาสที่เอกอัครราชทูตสหพันธ์สาธารณรัฐไนจีเรียเข้าเยี่ยมคารวะ ซึ่งไนจีเรียยังเป็นตลาดข้าวส่งออกที่สําคัญของข้าวไทย ขอคนไทยต้องช่วยบริโภคข้าวไทยด้วย
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทยพร้อมร่วมมือ ILO ยกระดับมาตรฐานการคุ้มครองแรงงานตามมาตรฐานสากล
วันจันทร์ที่ 22 กรกฎาคม 2562
ไทยพร้อมร่วมมือ ILO ยกระดับมาตรฐานการคุ้มครองแรงงานตามมาตรฐานสากล
ไทยพร้อมร่วมมือ ILO ยกระดับมาตรฐานการคุ้มครองแรงงานตามมาตรฐานสากล
วันนี้ (22 กรกฎาคม 2562) เวลา 13.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายกาย ไรเดอร์ (Mr. Guy Ryder) ผู้อํานวยการใหญ่องค์การแรงงานระหว่างประเทศ (International Labour Organization: ILO) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเดินทางเยือนไทย สรุปสาระสําคัญการหารือ ดังนี้
นายกรัฐมนตรีกล่าวต้อนรับผู้อํานวยการใหญ่ ILO พร้อมแสดงความยินดีในโอกาสครบรอบ 100 ปี ขององค์การแรงงานระหว่างประเทศ ในปี 2562 ซึ่งเป็นองค์กรชํานัญพิเศษแห่งสหประชาชาติ มีบทบาทสําคัญในด้านแรงงานและด้านสังคมของประชาคมโลก ผ่านการกําหนดมาตรฐานแรงงานระหว่างประเทศและการดําเนินการตามโครงการความร่วมมือทางวิชาการ ซึ่งรัฐบาลไทยมุ่งมั่นที่จะร่วมมือกับองค์การแรงงานระหว่างประเทศในการส่งเสริมความยุติธรรมทางสังคม ยกระดับคุณภาพชีวิตของแรงงาน และส่งเสริมการเจรจาทางสังคม เพื่อยกระดับมาตรฐานแรงงาน และสร้างงานที่มีคุณค่า
ผู้อํานวยการใหญ่ ILO ขอบคุณรัฐบาลไทยที่ให้ความร่วมมือ และสนับสนุน ILO ตลอดมา โดยเฉพาะโครงการความร่วมมือทางวิชาการต่าง ๆ ที่ช่วยส่งเสริมแรงงานของไทยให้มีพัฒนาการที่ดีมากยิ่งขึ้น พร้อมชื่นชมการดําเนินการของไทยที่สามารถยกระดับการคุ้มครองแรงงานในภาคประมง และพัฒนาแนวปฏิบัติการใช้แรงงานที่ดี โดยเฉพาะอย่างยิ่งการที่ประเทศไทยให้สัตยาบันพิธีสารส่วนเสริมอนุสัญญา ILO ฉบับที่ 29 ว่าด้วยแรงงานบังคับ ค.ศ. 1930 และอนุสัญญาฯ ฉบับที่ 188 ว่าด้วยการทํางานในภาคประมง ค.ศ. 2007 เป็นประเทศแรกในเอเชียแปซิฟิกทําให้ประเทศไทยได้รับการยอมรับจากประชาคมโลกว่ามีระบบมีมาตรการที่ดีต่อการป้องกันและแก้ไขปัญหาการใช้แรงงานบังคับและการค้ามนุษย์ ซึ่งจะส่งผลดีต่อการค้า การส่งออก และการสร้างรายได้ ตลอดจนการสร้างความเป็นธรรมให้เกิดขึ้นกับทุกฝ่ายอย่างแท้จริง
ในโอกาสนี้ นายกรัฐมนตรีและผู้อํานวยการใหญ่ ILO เห็นพ้องที่จะยกระดับมาตรฐานการคุ้มครองแรงงานให้สอดคล้องตามมาตรฐานสากลเป็นไปตามกรอบวาระการพัฒนาที่ยั่งยืน (2030 Sustainable Development Goals: SDGs) ทั้งนี้ รัฐบาลไทยมุ่งสนับสนุนให้คนไทยมีงานทําอย่างทั่วถึง มีอาชีพและรายได้ที่มั่นคง ควบคู่กับการให้ความสําคัญกับแรงงานสตรี ผู้ด้อยโอกาส และแรงงานต่างด้าวที่ถูกกฎหมาย และพร้อมที่จะทํางานร่วมกับ ILO ในทุกมิติ
รัฐบาลไทย-ข่าวทำเนียบรัฐบาล-รมต.อุตตมฯ มอบนโยบายการขับเคลื่อนการดำเนินงานตามมาตรการยกระดับเศรษฐกินฐานรากและสินค้าอุตสาหกรรมชุมชน
วันเสาร์ที่ 19 พฤษภาคม 2561
รมต.อุตตมฯ มอบนโยบายการขับเคลื่อนการดําเนินงานตามมาตรการยกระดับเศรษฐกินฐานรากและสินค้าอุตสาหกรรมชุมชน
รมต.อุตตมฯ มอบนโยบายการขับเคลื่อนการดําเนินงานตามมาตรการยกระดับเศรษฐกินฐานรากและสินค้าอุตสาหกรรมชุมชน
เมื่อวันที่ 18 พฤษภาคม 2561 นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานและมอบนโยบายในการสัมมนาเชิงปฏิบัติการ เรื่องการขับเคลื่อนการดําเนินงานตามมาตราการยกระดับเศรษฐกิจชุมชน(Local Economy) และสินค้าอุตสาหกรรมชุมชน โดยมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายสันติ กีระนันนท์ ผู้ช่วยรัฐมนตรีประจํากระทรวงอุตสาหกรรม นายพสุ โลหารชุน ปลัดกระทรวงอุตสาหกรรม คณะผู้บริหารกระทรวงอุตสาหกรรม และอุตสาหกรรมจังหวัดผู้อํานวยการศูนย์ส่งเสริมอุตสาหกรรมภาคและเจ้าหน้าที่ร่วมรับฟัง ณ ห้องประชุมจูปิเตอร์ 11-13 อิมแพ็ค เมืองทองธานี
รัฐบาลไทย-ข่าวทำเนียบรัฐบาล-ผช.รมว.พม. ลงพื้นที่ช่วยเหลือครอบครัวผู้ประสบเหตุเพลิงไหม้ที่ย่านชุมชนวัดวิมุตยาราม เขตบางพลัด กทม.
วันพุธที่ 18 มีนาคม 2563
ผช.รมว.พม. ลงพื้นที่ช่วยเหลือครอบครัวผู้ประสบเหตุเพลิงไหม้ที่ย่านชุมชนวัดวิมุตยาราม เขตบางพลัด กทม.
ผช.รมว.พม. ลงพื้นที่ช่วยเหลือครอบครัวผู้ประสบเหตุเพลิงไหม้ที่ย่านชุมชนวัดวิมุตยาราม เขตบางพลัด กทม.
วันนี้ (18 มี.ค. 63) เวลา 09.00 น. นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ พร้อมด้วยศูนย์ช่วยเหลือสังคม สายด่วน พม. โทร.1300 และกรมพัฒนาสังคมและสวัสดิการ โดยบ้านมิตรไมตรี ธนบุรี ลงพื้นที่เยี่ยมและช่วยเหลือครอบครัวที่ประสบเหตุเพลิงไหม้บ้านเรือนประชาชนที่ย่านชุมชนวัดวิมุตยาราม เขตบางพลัด กรุงเทพฯ
นายสากล กล่าวว่า ตามที่เกิดเหตุเพลิงไหม้บ้านเรือนประชาชนที่ย่านชุมชนวัดวิมุตยาราม เมื่อวันที่ 17 มีนาคม 2563 ซึ่งต้นเพลิงเกิดจากโรงเรื่อยไม้เก่าที่เลิกกิจการไปแล้ว โดยมีบ้านเรือนได้รับความเสียหาย 9 หลังคาเรือน 13 ครอบครัว ขณะนี้ ผู้ที่ได้รับผลกระทบบางส่วนได้ไปพักอาศัยที่วัดวิมุตยารามเป็นการชั่วคราว ในวันนี้ (18 มี.ค. 63) ตนพร้อมด้วยศูนย์ช่วยเหลือสังคมสายด่วน พม. โทร. 1300 และกรมพัฒนาสังคมและสวัสดิการ โดยบ้านมิตรไมตรี ธนบุรี รวมทั้งอาสาสมัครพัฒนาสังคมและความมั่นคงของมนุษย์ (อพม.) ในชุมชน ได้ลงพื้นที่เยี่ยมให้กําลังและร่วมกันประเมินทางสังคมและตรวจสอบข้อเท็จจริง เพื่อให้ความช่วยเหลือในด้านต่างๆ โดยในเบื้องต้น อาทิ 1) มอบเครื่องอุปโภคบริโภคที่จําเป็น 2) นําเรื่องของครอบครัวต่างๆ ที่ประสบเหตุเพลิงไหม้ที่มีเด็ก เยาวชน ผู้สูงอายุ คนพิการ และผู้ด้อยโอกาส เข้าพิจารณาเพื่อขอรับเงินสงเคราะห์ 3) ให้นักสังคมสงเคราะห์เยียวยาฟื้นฟูสภาพจิตใจผู้ประสบภัย และ 4) ให้ อพม. ในชุมชน เยี่ยมผู้ประสบภัยที่พักชั่วคราวในวัด เพื่อคอยช่วยเหลือกลุ่มเป้าหมายอย่างสม่ําเสมอ ทั้งนี้ สําหรับการช่วยเหลือในระยะต่อไป กระทรวง พม. จะประสานหน่วยงานที่เกี่ยวข้องในการให้ความช่วยเหลือ อาทิ 1) การซ่อมแซมที่อยู่อาศัยที่ได้รับความเสียหาย 2) การรักษาพยาบาลผู้ประสบภัย 3) การให้คําปรึกษาแนะนําเพื่อขอรับสิทธิสวัสดิการต่างๆตามกฎหมาย และ 4) การส่งเสริมการประกอบอาชีพเพื่อสร้างรายได้ที่เพียงพอและมั่นคง
นายสากล กล่าวเพิ่มเติมว่า หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถโทรแจ้ง ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาและให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-“ผู้พันเบิร์ด” ยกพระราชพจนารถ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นที่ตั้งในการทำงาน
วันพฤหัสบดีที่ 19 กันยายน 2562
“ผู้พันเบิร์ด” ยกพระราชพจนารถ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นที่ตั้งในการทํางาน
ยึดผลประโยชน์ชาติ และที่สําคัญคือ ปกป้องอธิปไตยของชาติอันเป็นสุดที่รักของคนไทยทั้งชาติให้เป็นเอกราชชั่วกาลนาน
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ร่วมรับ 171 คณะสงฆ์และผู้ปฏิบัติธรรม เดินทางกลับจากประเทศอินเดีย
วันศุกร์ที่ 24 เมษายน 2563
รมต. นร. นายเทวัญ ฯ ร่วมรับ 171 คณะสงฆ์และผู้ปฏิบัติธรรม เดินทางกลับจากประเทศอินเดีย
รมต. นร. นายเทวัญ ฯ ร่วมรับ 171 คณะสงฆ์และผู้ปฏิบัติธรรม เดินทางกลับจากประเทศอินเดีย
วันนี้(24เมษายน2563)เวลา17.00น.ณท่าอากาศยานดอนเมืองนายเทวัญลิปตพัลลภรัฐมนตรีประจําสํานักนายกรัฐมนตรีพร้อมด้วยนายณัฏฐชัยศรีรุ่งสุขพินิจที่ปรึกษารัฐมนตรีประจําสํานักนายกรัฐมนตรีพลเอกปริพัฒน์ผลาสินธุ์รองเสนาธิการทหารผู้บัญชาการศูนย์ปฏิบัติการภาวะฉุกเฉิน(EOC)นายแพทย์สุระวิเศษศักดิ์ผู้ตรวจราชการกระทรวงสาธารณสุขและพลโทสรรเสริญแก้วกําเนิดอธิบดีกรมประชาสัมพันธ์ร่วมต้อนรับคณะชาวไทยจํานวน171รายประกอบด้วยพระสงฆ์104รูปแม่ชี11คนและผู้ปฏิบัติธรรม56คนเดินทางกลับจากประเทศอินเดียโดยสายการบินAir Asiaเที่ยวบินที่FD9123
ก่อนผู้โดยสาร171รายเดินทางมาถึงรัฐมนตรีประจําสํานักนายกรัฐมนตรีและคณะได้ติดตามกระบวนการเตรียมการตรวจสอบและคัดกรองผู้โดยสารตามพ.ร.ก.ฉุกเฉินซึ่งบริหารงานโดยศูนย์ปฏิบัติการภาวะฉุกเฉิน(EOC)บูรณาการความร่วมมือหลายฝ่ายประกอบด้วยเจ้าหน้าที่ทหารเจ้าหน้าที่ศุลกากรเจ้าหน้าที่สาธารณสุขเจ้าหน้าที่การท่าอากาศยานซึ่งคณะสงฆ์และผู้โดยสารทุกท่านต้องผ่านกระบวนการตามมาตรฐานที่ศูนย์EOCกําหนดจากนั้นจะมีการลําเลียงผู้โดยสารไปยังพื้นที่State Quarantineต่อไป
สําหรับศูนย์ปฏิบัติการภาวะฉุกเฉิน(EOC)จัดตั้งขึ้นเพื่อให้เกิดการบูรณาการและประสานงานอย่างมีประสิทธิภาพในการปฏิบัติงานร่วมกับศูนย์ปฏิบัติการแก้ไขสถานการณ์ฉุกเฉินด้านความมั่นคงท่าอากาศยานรวมทั้งดําเนินการอื่นๆตามที่นายกรัฐมนตรีและรัฐมนตรีมอบหมายมีภารกิจในการอํานวยการประสานงานกํากับดูแลและให้การสนับสนุนช่วยเหลือการปฏิบัติส่วนราชการที่เกี่ยวข้องในการคัดกรองผู้เดินทางเข้าประเทศที่ผ่านเข้ามาคัดกรองตามระบบตรวจคนเข้าเมืองและกระทรวงสาธารณสุขวางแผนระบบความคุมติดตามการเคลื่อนย้ายการระวังป้องกันการรวบรวมและคัดแยกผู้เดินทางขึ้นยานพาหนะไปส่งยังสถานที่ควบคุมเพื่อสังเกตอาการของรัฐรวมถึงการประสานงานและประชาสัมพันธ์ทําความเข้าใจกับผู้เดินทางและประชาชนการป้องปรามยับยั้งการก่อเหตุรวมทั้งปฏิบัติการตอบโต้สถานการณ์เมื่อจําเป็นรวมถึงการปฏิบัติการอื่นๆ
รัฐมนตรีประจําสํานักนายกรัฐมนตรีเปิดเผยว่าคณะสงฆ์และผู้ปฏิบัติธรรมที่เดินทางมาครั้งนี้จะต้องเข้ากระบวนการState Quarantineตามที่รัฐบาลกําหนดซึ่งได้จัดพื้นที่โรงแรมแห่งหนึ่งในกรุงเทพฯตามมาตรฐานที่กระทรวงสาธารณสุขกําหนดตลอดระยะเวลา14วันโดยจะได้รับการดูแลจากเจ้าหน้าที่อย่างใกล้ชิด
..................................
กลุ่มประชาสัมพันธ์และเผยแพร่ สํานักโฆษก